Държавен вестник, бр. 89, 2005 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  89
варяща страна, а също така и информация и
данни, необходими за борбата срещу терориз-
ма и пресичане на престъпления, сериозно за-
страшаващи националната сигурност.
Член 3
За пресичане на незаконното отглеждане,
производство, преработване, внос, износ, тран-
зитно пренасяне и незаконен трафик на нарко-
тични вещества и прекурсори договарящите
страни:
1. Обменят информация и данни за лица,
участващи в незаконно производство и тра-
фик на наркотични вещества, за местата за
укриване, транспортните средства, които из-
ползват, както и за методите на работа на тези
лица; местата, от които произхождат, и мес-
тата, за които са предназначени наркотични-
те вещества и прекурсорите, а също така и за
други подробности, имащи отношение към та-
кива престъпления, доколкото това е необхо-
димо за предотвратяването и пресичането им.
2. Взаимно се информират за обичайните
методи на международния трафик на наркотич-
ни вещества и прекурсори и други свързани с
тях факти и обстоятелства.
3. Обменят информация за резултатите от
криминалистични и криминологични изслед-
вания на наркотрафика и злоупотребата с нар-
котични вещества и прекурсори.
4. Взаимно си предоставят мостри от нарко-
тични вещества и прекурсори от естествен или
синтетичен произход.
5. Обменят опит при контрола на законната
търговия с наркотични вещества и прекурсори,
като се отделя специално внимание на възмож-
ната злоупотреба.
6. Предприемат координирани полицейски
мерки за предотвратяване на незаконния тра-
фик на наркотични вещества и прекурсори.
7. Улесняват контролираните доставки на
нелегални наркотични вещества и прекурсори,
за да направят възможно задържането на лица-
та, за които е предназначена доставката, а също
така и на други лица, участващи в наркотрафи-
ка, като е необходимо исканата информация да
бъде предоставена своевременно.
Член 4
За противодействие на трансграничната
престъпност, нелегалната миграция и трафи-
ка на хора договарящите страни съобразно
това споразумение и националното си зако-
нодателство:
1. Обменят информация и данни за формите
на трансгранична престъпност, каналите за
нелегални мигранти и трафика на хора.
2. Взаимно се подпомагат и полагат уси-
лия за противодействие на трансграничната
престъпност, нелегалната миграция и трафи-
ка на хора.
Член 5
Осъществявайки сътрудничество при уста-
новяване и пресичане на престъпленията, осо-
бено при организираната престъпност, догова-
рящите страни:
1. Взаимно се информират относно личните
данни на лицата, участващи в организирана
престъпна дейност, и техните връзки; структу-
рата на престъпните организации и групи, по-
ведението на конкретни престъпници и групи;
факти относно конкретни престъпления (вре-
ме, място и начин на извършване); обектите на
престъплението; описание на законите, които
са били нарушени, и предприетите мерки, а също
така и други подробности, свързани с тях, необ-
ходими за предотвратяването и пресичането на
такива престъпления.
2. При поискване предприемат полицейски
мерки съобразно националното законодателс-
тво на замолената договаряща страна.
3. По време на разследвания съобразно раз-
поредбите на това споразумение и своите наци-
онални законодателства, а също така и в съот-
ветствие с действащите споразумения за екс-
традиция и правна помощ по наказателни дела
си сътрудничат, като предприемат координи-
рани полицейски мерки.
4. Обменят данни и опит за методите на из-
вършване и нови форми на международни прес-
тъпления.
5. Обменят информация относно резултати-
те от криминалистични, криминологични и
други изследвания. Взаимно се информират
относно опита си в техниките на разследване и
приложението на работните методи и оборуд-
ването с цел подобряването им.
6. При поискване взаимно си предоставят
информация и мостри на предмети, придобити
от престъпления или използвани за извършва-
нето на такива.
7. За по-ефективното осъществяване на бор-
бата срещу организираната престъпност обме-
нят специалисти за съвместно обучение, прек-
валификация и за взаимно изучаване на съвре-
менните постижения в криминалистиката, а
също така оборудването и методите, използва-
ни в борбата срещу престъпността.
8. При необходимост осъществяват срещи за
провеждане на консултации за подготовка и
подобряване на координираните мерки.
Член 6
С цел защита на взаимно предаваните лични
данни в рамките на сътрудничеството по това
споразумение договарящите страни, като съб-
людават националните законодателства на сво-
ите държави, спазват следните условия:
1. Договарящата страна, която е получила
данните, може да ги използва само за целите и
при условията, определени от договарящата
страна, която ги е предоставила.